انا زى ما انا

انا زي ما انا

 كلماتها 

أنا زي ما أنا وانت بتتغير

أنا هو أنا عمر الهنا قصيّر

وانت بتتغير

أنا روح حواليك شاردة وهايمة

أنا طيف بناديك والناس نايمة

أشتاق وخيالك يناديني

والفكر فى الدنيا يطويني

لو تسأل قلبك تلاقيني

أنا زي ما أنا وانت بتتغير

أنا كلي حنين جود بحنانك

أنا لك يا ضنين ليه حرمانك

حيرانة ونورك يهديني

محرومة رضاك بيهنيني

لو تسأل قلبك تلاقيني..

أنا ياما ناديت وانت سامعني

ياما قلت يا ريت يوم يطاوعني

وفايتني أعيش ويـّا ظنوني

ولا ترحم يوم دمع عيوني

لو تسأل قلبك تلاقيني

أنا زي ما أنا وانت بتتغير

تصنيف:اغانى ليلى مراد
تصنيف:اغانى باللغه المصريه
تصنيف:كلمات اغانى